ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Οκτωβρίου 1993 περί εκδόσεως πιστοποιητικών εισαγωγής για τα προϊόντα του τομέα του βοείου κρέατος καταγωγής Μποτσουάνας, Κένυας, Μαδαγασκάρης, Σουαζιλάνδης, Ζιμπάμπουε και Ναμίμπια

(93/548/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 715/90 του Συμβουλίου της 5ης Μαρτίου 1990 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής των κρατών ΑΚΕ ή των υπερποντίων χωρών και εδαφών (1), όπως παρατάθηκε τελευταία από τον κανονισμό (ΕΟΚ) αριθ. 444/92 (2), και ιδίως το άρθρο 27,

τον κανονισμό (ΕΟΚ) αριθ. 2377/80 της Επιτροπής της 4ης Σεπτεμβρίου 1980 περί καθορισμού των ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 3662/92 (4), και ιδίως το άρθρο 15 παράγραφος 6 στοιχείο β) i),

Εκτιμώντας:

ότι ο κανονισμός (ΕΟΚ) αριθ. 715/90 προβλέπει τη δυνατότητα εκδόσεως πιστοποιητικών εισαγωγής για προϊόντα του τομέα του βοείου κρέατος- ότι, εντούτοις, οι εισαγωγές πρέπει να πραγματοποιούνται εντός των ορίων των ποσοτήτων που προβλέπονται για καθεμία από αυτές τις χώρες εξαγωγής-

ότι οι αιτήσεις των πιστοποιητικών που υποβλήθηκαν από 1ης μέχρι 10 Οκτωβρίου 1993 για αποστεωμένο κρέας σύμφωνα με το άρθρο 15 παράγραφος 1 στοιχείο β) του κανονισμού (ΕΟΚ) αριθ. 2377/80, δεν υπερβαίνουν για τα προϊόντα καταγωγής Μποτσουάνας, Κένυας, Μαδαγασκάρης, Σουαζιλάνδης, και Ναμίμπια τις ποσότητες που διατίθενται για τις χώρες αυτές- ότι είναι εφεξής δυνατόν να εκδοθούν πιστοποιητικά εισαγωγής για τις ζητούμενες ποσότητες στις χώρες αυτές- ότι, αντιθέτως, οι ποσότητες που είναι διαθέσιμες για τη Ζιμπάμπουε δεν επαρκούν για να ικανοποιήσουν τις αιτήσεις χορηγήσεως πιστοποιητικών εισαγωγής- ότι πρέπει, συνεπώς, να μειωθούν αναλογικά οι ποσότητες που έχουν ζητηθεί-

ότι είναι σκόπιμο να καθοριστούν οι υπόλοιπες ποσότητες για τις οποίες μπορούν να υποβληθούν αιτήσεις πιστοποιητικών από την 1η Νοεμβρίου 1993, στα πλαίσια της συνολικής ποσότητας 52 100 τόνων-

ότι είναι χρήσιμο να υπενθυμιστεί ότι η απόφαση αυτή δεν θίγει την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και των νωπών κρεάτων προελεύσεως τρίτων χωρών (5), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (6),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα ακόλουθα κράτη μέλη εκδίδουν στις 21 Οκτωβρίου 1993 πιστοποιητικά εισαγωγής για αποστεωμένο κρέας, τα οποία αφορούν προϊόντα που υπάγονται στον τομέα του βοείου κρέατος καταγωγής ορισμένων κρατών της Αφρικής, της Καραβαϊκής και του Ειρηνικού Ωκεανού, για τις ακόλουθες ποσότητες και χώρες καταγωγής:

Ομοσπονδιακή Δημοκρατία της Γερμανίας:

- 260,00 τόνοι καταγωγής Μποτσουάνας,

- 90,00 τόνοι καταγωγής Μαδαγασκάρης,

- 0,23 τόνοι καταγωγής Ζιμπάμπουε,

- 930,00 τόνοι καταγωγής Ναμίμπια-

Ελληνική Δημοκρατία:

- 50,00 τόνοι καταγωγής Μαδαγασκάρης-

Βασίλειο των Κάτω Χωρών:

- 300,00 τόνοι καταγωγής Μποτσουάνας,

- 0,07 τόνοι καταγωγής Ζιμπάμπουε,

- 50,00 τόνοι καταγωγής Ναμίμπια-

Ηνωμένο Βασίλειο:

- 60,00 τόνοι καταγωγής Μποτσουάνας,

- 90,00 τόνοι καταγωγής Σουαζιλάνδης,

- 0,60 τόνοι καταγωγής Ζιμπάμπουε,

- 800,00 τόνοι καταγωγής Ναμίμπια.

Άρθρο 2

Οι αιτήσεις πιστοποιητικών μπορούν να υποβάλλονται σύμφωνα με το άρθρο 15 παράγραφος 6 στοιχείο β) ii) του κανονισμού (ΕΟΚ) αριθ. 2377/80, κατά τη διάρκεια των δέκα πρώτων ημερών του Νοεμβρίου 1993, για τις ακόλουθες ποσότητες βοείου αποστεωμένου κρέατος:

Μποτσουάνα: 4 981,00 τόνοι,

Κένυα: 142,00 τόνοι,

Μαδαγασκάρη: 6 060,70 τόνοι,

Σουαζιλάνδη: 2 720,00 τόνοι,

Ναμίμπια: 4 124,50 τόνοι.

Άρθρο 3

Η παρούσα απόφαση απευθύνεται σε όλα τα κράτη μέλη.

Βρυξέλλες, 19 Οκτωβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 84 της 30. 3. 1990, σ. 85.

(2) ΕΕ αριθ. L 52 της 27. 2. 1992, σ. 7.

(3) ΕΕ αριθ. L 241 της 13. 9. 1980, σ. 5.

(4) ΕΕ αριθ. L 370 της 19. 12. 1992, σ. 43.

(5) ΕΕ αριθ. L 302 της 31. 12. 1972, σ. 28.

(6) ΕΕ αριθ. L 173 της 27. 6. 1992, σ. 13.